Mions Klintas

Mions Klintas arba Miono skardis () – 6 km ilgio skardis (klifas) Danijoje, Miono salos rytinėje pakrantėje.

Mions Klintas susidarė ledynmečiu ledynų masei slenkant į vakarus, o prieš 11 tūkstančių metų, ledams ištirpus, pasiliko didelis skardis. Jis sudarytas iš kreidos – mikroskopinių kokolitoforidų, gyvenusių prieš 70 milijonų metų jūros dugne kiaukutų. Erozijos veikiami skardžiai tolydžio yra ir kinta. Dalis skardžių siekia 120 m aukštį, o pats aukščiausias – Droningestolenas – 128 m. Teritorija virš skardžių – daugiausia miškai, krūmynai, ganyklos. Čia iškilusi viena aukščiausių Danijos kalvų – Aborebjergas (143 m). Šalia veikia (atidarytas 2007 m.) gamtos istorijos muziejus „GeoCenter Møns Klint“, XVIII a. Liselundo parkas.

Mions Klintas kartu su apylinkėmis paskelbtas gamtiniu draustiniu, o nuo 2025 m. – UNESCO pasaulio paveldo objektu. Čia randamos retos gegužraibių rūšys (18 rūšių, pvz., purpurinė gegužraibė Orchis purpurea), stebimas retas drugys juodataškis melsvys.Møns Klint, unesco.org Lankytojams įrengti pėsčiųjų, dviračių takai, regyklos.

 Šaltiniai 

Kategorija:Danijos geografija
Kategorija:Europos skardžiai